Kyk(nou)NET vir Francois! - BELLA Tydskrif SA
Home » Kalender » Kyk(nou)NET vir Francois!
Francois van Coke het Suid-Afrika se aandag van sy rebelse rocker dae tot vandag se diepdenkende, familieman vasgevang!
Net wanneer ons dink hierdie rocker kan nie meer homself herontwerp in sy diversiteit van talent nie… wel kykNET! Francois kan nou TV-aanbieder op sy indrukwekkende Curriculum Vitae plaas, want op Maandag, 8 Oktober sal die rocker se eerste uitsending van sy nuwe televisie-program op kykNET uitgesaai word.
Ons het gister die eerste episode van my tv show geshoot. Die #vancokeshow begin 8 Oktober 8.30pm op @kyknettv Dit is games & geselsprogram waar spanne teen mekaar kompeteer…om niks te wen nie. Ek en @die_gevaar speel ook aan die einde van elke show uit met ‘n cover van ‘n ikoniese Afrikaanse tune. 🤘❤️✌️😂 📷: @henry.engelbrecht
A post shared by Francois van Coke (@francoisvancoke) on Sep 21, 2018 at 10:39pm PDT
Die Van Coke Show is ’n nuwe speletjies- en geselsprogram waar almal kliphard speel om niks te wen nie. Saam met bekendes en komediante gaan Francois die draak steek met al die malligheid wat in die wêreld aangaan. Name soos Cindy Swanepoel (Binnelanders), Jonathan (Radio Raps), Solomon Cupido (Mense Mense), Beer Adriaanse (Hotel, Fynskrif) en Quanita Adams (Sara se geheim) is maar ’n paar bekendes wat saam met Francois gaan skerts!
Jy kan deel wees van die #vancokeshow se studio audience. Die volgende opname is 5 Oktober 14.30-16.30 in Johannesburg. Maak jou Vrydag ‘n halfdag en kom hang, drink @fokoflager en check die nuwe mal vibe uit. Mail na vancoke@csaw.co.za om plek te kry! En dit is verniet 📷: @henry.engelbrecht
A post shared by Francois van Coke (@francoisvancoke) on Sep 27, 2018 at 4:35am PDT
Die speletjiesprogram is rondom Francois se passies en belangstellings ontwikkel. Wat ’n lekker kans vir Francois-fans om die rocker op so persoonlike manier te leer ken. Die program sluit natuurlik ook ’n musikale element in. Elke week sal spanne teen mekaar meeding in vinnige vraag-en-antwoordsessies en ook lekker skerts oor musiekvideo’s op die internet.
Die ongelooflik mense op die eerste #vancokeshow Kaptein @radioraps & @rasdien Kaptein @cindyswaan & @simonenortmann Die show begin 8 Oktober 20.30 op @kyknettv BOOM BOOM BOOM!!! ✌️❤️🤘 📷: @henry.engelbrecht
A post shared by Francois van Coke (@francoisvancoke) on Sep 27, 2018 at 12:49am PDT
Van sy ou Fokofpolisiekar-kamerade is deel van die nuwe TV-avontuur. Hunter Kennedy en Wynand Myburgh sal agter die skerms saam met die vervaardiger Liebie Opperman en die regisseur Gerrit Joubert werk om vir die volgende dertien weke die blou uit elke Maandag te haal. #LiefsteBELLA sien uit om saam te lag!
Die Van Coke Show begin Maandag, 8 Oktober op kykNET (DStv-kanaal 144) om 20:30.
Afrikaansbellafrancois van cokekykNETmusiek
Hierdie week heers daar ’n splinternuwe playlist vir ons BELLAS! Ons raai jou aan dat jy…
'Jy en Ek en Ek en Jy', Chris Chameleon se eerste selfgeskrewe en selfgekomponeerde Afrikaanstalige…
previous post: Queen: Het jy geweet?
next post: Almarie du Preez: Leer uit haar seer